ai4bharat/Pralekha huggingface dataset:
ஊரக வளர்ச்சி அமைச்சகம்
அதிக வேலைவாய்ப்பு உருவாக்கம் மற்றும் கிராமப்புறங்களில் பொதுப்பணிகள் உருவாக்கும் திட்டம் – “கரிப் கல்யாண் ரோஜ்கர் அபியான்” இன்று பிரதமர் திரு.நரேந்திர மோடியால் தொடங்கப்பட்டது.
கொவிட்-19 தொற்றால் ஏற்பட்ட அழிவுகரமான நிலையில் பாதிக்கப்பட்டு, தங்கள் சொந்த ஊர் திரும்பிய ஏராளமான புலம் பெயர்ந்த தொழிலாளர்களின் அவல நிலையைக் கண்டு, கிராமங்களில் வாழ்வாதார வாய்ப்புகளை உருவாக்குவதற்கு பிரதமர் நரேந்திர மோடி இன்று ‘கரிப் கல்யாண் ரோஜ்கர் அபியான்’ என்ற பெயரில் ஒரு பெரிய கிராமப்புற வேலைவாய்ப்புப் பொதுப்பணித் திட்டத்தைத் தொடங்கினார். ஜூன் 20  பீகார் மாநிலம், ககாரியா மாவட்டத்தின், ப்ளாக் பெல்டா என்ற பகுதியில் உள்ள தெலிஹார் என்ற கிராமத்தில் இருந்து வீடியோ மாநாடு மூலம் கொடியசைத்து இத்திட்டம் தொடங்கப்பட்டது. இதில் மத்திய ஊரக வளர்ச்சி மற்றும் பஞ்சாயத்து ராஜ் அமைச்சர் திரு. நரேந்திர சிங் தோமர், மாநில முதல்வர்கள் மற்றும் இதில் பங்கேற்கும் ஆறு மாநிலங்களின் பிரதிநிதிகள், மற்றும் பலர் பங்கேற்றனர்.
இந்த நிகழ்ச்சியின் போது, மத்திய ஊரக வளர்ச்சி மற்றும் பஞ்சாயத்து ராஜ் அமைச்சர் ராஜ் திரு. நரேந்திர சிங் தோமர், கொவிட் தொற்று நோய்களின் போது இந்தியாவும், முழு உலகமும் பெரும் சிரமங்களை எதிர்கொள்கின்றன என்று கூறினார். தேசிய முடக்கம் அறிவிக்கப்பட்ட காலத்திலிருந்தே, கிராமவாசிகள், ஏழை மக்கள், விவசாயிகள் மற்றும் தொழிலாளர்கள் எதிர்கொள்ளும் பிரச்சினைகள் மீது கவனம் செலுத்தி பிரதமர் திரு.நரேந்திர மோடி அவற்றிற்கு முன்னுரிமை அளிப்பதாகத் தெரிவித்தார். மக்களின் அத்தியாவசியத் தேவைகளை கவனித்துக் கொள்வதற்காக 1,70,000 கோடி ரூபாய் நலத்திட்டங்கள் அறிவிக்கப்பட்டது, மக்களின் சிரமங்களைத் தணிப்பதில் இது பெருமளவில் கை கொடுத்ததாக அவர் தெரிவித்தார். பின்னர், பிரதமர் மே 12, 2020 அன்று .20 லட்சம் கோடி ரூபாய்க்கு நலத்திட்டங்களை அறிவித்தார், இதன் முக்கிய நோக்கம் பொருளாதார ஸ்திரத்தன்மையை அளிப்பதாகும். கூடுதலாக, விவசாயம், கிராமப்புற மேம்பாடு, வேலைவாய்ப்பு மற்றும் புதிய வேலைவாய்ப்புகளை உருவாக்குதல் ஆகியவற்றையும் அந்த நலத்திட்டங்களில் அறிவித்தார். இதன் செயல்பாடுகள் மாநில அரசுகளுடன் ஒருங்கிணைந்து தொடங்கப்பட்டு வருகின்றன, இதன் முடிவுகள் வரும் நாட்களில் தெளிவாகத் தெரியும்.
6 மாநிலங்களின் 116 மாவட்டங்களில் ”கரிப் கல்யாண் ரோஜ்கர் அபியான்” திட்டம் மேற்கொள்ளப்பட்டு வருவதாக கிராம அபிவிருத்தி மற்றும் பஞ்சாயத்து ராஜ் அமைச்சர் விவரங்களை விரிவாக விவரித்தார். இந்தத் திட்டப்பணிகள் 125 நாட்களுக்கு தொடரும் என்றும், மேலும் 25 பணிகள் அடையாளம் கண்டு அவை விரைவில் நிறைவடையும் என்றும் தெரிவித்தார். இதன் விளைவாக, விரைவாக வேலைவாய்ப்புகள் உருவாக்கப்படும். இது மிஷன் பயன்முறையில் மக்களுக்கு வேலைவாய்ப்பை வழங்குவதற்கான முக்கியமான படியாகும்.
இந்த முன்முயற்சியின் முக்கிய நோக்கங்கள் பின்வருமாறு:
- ஊர் திரும்பும் புலம் பெயர் தொழிலாளர்களுக்கும், பாதிக்கப்பட்ட கிராமப்புற மக்களுக்கும் வாழ்வாதார வாய்ப்பை வழங்குதல்
- பொது உள்கட்டமைப்புடன் கிராமங்களை நிறைவு செய்து வாழ்வாதார வாய்ப்புகளை உருவாக்குதல். அதில் சாலைகள், வீட்டுவசதி, அங்கன்வாடிகள், பஞ்சாயத்து அமைப்புகள், பல்வேறு வாழ்வாதார சொத்துக்கள் மற்றும் சமூக வளாகங்கள் உருவாக்குதல் போன்றவை அடங்கும்.
- பல்வேறுவிதமான திட்டப்பணிகளின் மூலம் ஒவ்வொரு புலம்பெயர்ந்த தொழிலாளிக்கும் வரும் 125 நாட்களில் அவர்களது திறமைக்கு ஏற்ப வேலை வாய்ப்பு கிடைப்பதை உறுதிசெய்யும். இந்தத்திட்டம் நீண்ட கால வாழ்வாதாரங்களை விரிவுபடுத்துவதற்கும், மேம்படுத்துவதற்கும் நம்மைத் தயார் செய்யும்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 177.44 கோடியைக் கடந்தது
நாட்டில் கடந்த 24 மணி நேரத்தில் 24.05 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 177.44 கோடியைக்  கடந்தது. 2,03,29,297 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 20,439 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,22,90,921 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 98.54 சதவீதமாக உள்ளது. கடந்த 24 மணி நேரத்தில் 10,273 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,11,472 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.26 சதவீதமாக உள்ளது.
கடந்த 24 மணி நேரத்தில் 10,22,204 கொவிட் பரிசோதனைகள் செய்யப்பட்டன. இதுவரை சுமார் 76.67 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 1.26 சதவீதமாக உள்ளது. தினசரித் தொற்று விகிதம் 1.00 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1801532
சுற்றுச்சூழல் மற்றும் வனத்துறை அமைச்சகம்
பல்லுயிர் பாதுகாப்புத் துறையில் இந்தியா - நேபாளம் இடையே புரிந்துணர்வு ஒப்பந்தம் கையெழுத்தாக மத்திய அமைச்சரவை ஒப்புதல் அளித்துள்ளது
வனங்கள், வனவிலங்குகள், சுற்றுச்சூழல், பல்லுயிர் பாதுகாப்பு, வழித்தடங்கள் மற்றும் ஒன்றோடொன்று இணைக்கும் பகுதிகளை மீட்டெடுப்பது உள்ளிட்ட பருவநிலை மாற்றம் ஆகிய துறைகளில் ஒத்துழைப்பை வலுப்படுத்தி விரிவுபடுத்துவது, இரு நாடுகளுக்கிடையே அறிவு மற்றும் சிறந்த நடைமுறைகளைப் பகிர்ந்து கொள்வது என்ற கண்ணோட்டத்துடன் நேபாள அரசுடன் பல்லுயிர் பாதுகாப்பு குறித்த புரிந்துணர்வு ஒப்பந்தத்தில் கையெழுத்திடுவதற்கான சுற்றுச்சூழல், வனம் மற்றும் பருவநிலை மாற்ற அமைச்சகத்தின் முன்மொழிவுக்குப் பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
வனங்கள், வனவிலங்குகள், சுற்றுச்சூழல், பல்லுயிர் பாதுகாப்பு, வழித்தடங்கள் மற்றும் ஒன்றோடொன்று இணைக்கும் பகுதிகளை மீட்டெடுப்பது உள்ளிட்ட பருவநிலை மாற்றம் ஆகிய துறைகளில் இரு தரப்பினரிடையே ஒத்துழைப்பை மேம்படுத்த இந்தப் புரிந்துணர்வு ஒப்பந்தம் உதவும்.
சிறப்பு சேவைகள் மற்றும் கட்டுரைகள்
சென்னை விமான நிலைய சுங்கத்துறையினரால் ரூ.32.16லட்சம் மதிப்புள்ள 745 கிராம் தங்கம் பறிமுதல்
ஷார்ஜாவிலிருந்து 25.11.2021 அன்று சென்னை வந்த விமானப் பயணிகள் இருவருக்குச் சொந்தமான அட்டைப்பெட்டியின் மேல் உறையில், மரத்தூள் வடிவில் தங்கம், பதுக்கி வைக்கப்பட்டிருந்ததைக் கண்டறிந்த சென்னை விமான நிலைய சுங்கத்துறை அதிகாரிகள், அவற்றைக் கைப்பற்றி, பறிமுதல் செய்தனர். 745 கிராம் எடையுள்ள இந்த 24கேரட் தங்கம், ரூ.32.16 லட்சம் மதிப்புடையது ஆகும்.
இது தொடர்பாக மேல் விசாரணை நடத்தப்பட்டு வருவதாக, சென்னை சர்வதேச விமான நிலைய சுங்கத்துறை முதன்மை ஆணையர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
சிறப்பு சேவைகள் மற்றும் கட்டுரைகள்
இந்தியன் ஆயில் நிறுவனத்தின் 2020-2021 நிதியாண்டின் முதலாவது காலாண்டின் நிதி செயல்பாடுகள் .
2020- 2021 நிதியாண்டின் முதலாவது காலாண்டில் இயக்க வருவாய் 88937 கோடி ரூபாய் என்று இந்தியன் ஆயில் நிறுவனம் அறிவித்துள்ளது.2019 -2020 நிதியாண்டில் இதே காலத்தில் இது 150137 கோடி ரூபாயாக இருந்தது. 30 ஜூன் 2020 அன்றுடன் முடிவடைந்த காலத்தில், நிகர லாபம் 1911 கோடி ரூபாய். சென்ற நிதியாண்டின் இதே காலத்தைய நிகர லாபம் 3596 கோடி ரூபாய் நடப்பு காலத்தில், முக்கியமாக சரக்கு இழப்பின் காரணமாகவே இந்த இழப்பு ஏற்பட்டுள்ளது.
இந்தியன் ஆயில் நிறுவனத் தலைவர் திரு. எஸ். எம். வைத்யா கூறியதாவது 2020 -2021 நிதியாண்டின் முதல் காலாண்டில் ஏற்றுமதி உட்பட இந்தியன் ஆயில் நிறுவனம் 16.504 மில்லியன் டன் பொருள்களை விற்பனை செய்துள்ளது. 2020- 2021 நிதியாண்டின் முதல் காலாண்டில் சுத்திகரிப்பு உற்பத்தி 12.930 மில்லியன் டன். நாடு முழுவதும் உள்ள குழாய் இணைப்பு கட்டமைப்பு மூலமாக இதே காலத்தில் 15.017 மில்லியன் டன் உற்பத்தி செய்யப்பட்டது. மொத்த சுத்திகரிப்பு மார்ஜின்  2020- 2021 நிதியாண்டின் முதல் காலாண்டில் ஒரு பிபிஎல்லுக்கு 1.98 டாலராக இருந்தது. சென்ற நிதியாண்டின் இதே காலத்தில் இது ஒரு பிபிஎல் லுக்கு 4.69 டாலராக இருந்தது. சரக்கு லாபம்/ நஷ்டம் ஈடு செய்யப்பட்ட பிறகு, நடப்புகாலத்தில் அடிப்படை ஜி ஆர் எம் ஒரு பிபிஎல் லுக்கு 4.27 டாலராக உள்ளது.
(Visitor Counter : 67
சுற்றுலா அமைச்சகம்
மத்திய சுற்றுலாத்துறை அமைச்சகத்தால் நடத்தப்படும் Dekho ApnaDesh ‘பாருங்கள் நமது தேசத்தை’ என்ற தொடர் இணையவழிக் கருத்தரங்கின் 33 ஆம் தொடர் -: ‘சவாலான சமயங்களில் யோகாவும் உடல் நலமும்’ என்ற தலைப்பில் நடத்தப்பட்டது
மத்திய சுற்றுலாத்துறை அமைச்சகத்தால் நடத்தப்படும் Dekho ApnaDesh ‘பாருங்கள் நமது தேசத்தை’ என்ற தொடர் இணையவழிக் கருத்தரங்கின் 33ஆம் தொடர், ‘சவாலான சமயங்களில் யோகாவும் உடல் நலமும்’ என்ற தலைப்பில், 19 ஜூன் 2020 அன்று நடைபெற்றது.
சுவாசத்தை மேம்படுத்துவதோடு ஒட்டுமொத்தமாக உடம்பில் நோய் எதிர்ப்பு சக்தியை அதிகரிப்பதற்காக யோகா பயன்படும் என்பதை எடுத்துக் கூறும் வகையில் யோகாசனத்தின் அடிப்படைகள் குறித்து விளக்கப்பட்டது. இந்தப் பெருந்தொற்று காலத்தில் நோய் வராமல் தடுக்கவும், நோயைக் குணப்படுத்தவும் பயன்படக்கூடியது யோகாசனம். ஒரே பாரதம் உன்னத பாரதம் - ஏக் பாரத் ஸ்ரேஷ்டபாரத் என்ற திட்டத்தின் கீழ் இந்தியாவின் பன்முகத் தன்மையை எடுத்துக்கூறும் ஒரு முயற்சியாக “பாருங்கள் நமது தேசத்தை” என்ற தொடர் இணையவழிக் கருத்தரங்கு நடத்தப்பட்டு வருகிறது.
19 ஜூன் 2020 அன்று நடத்தப்பட்ட கருத்தரங்கில் சர்வதேச யோகா பயிற்சியாளரும் ஆன்மீக குருவுமான யோகா குரு பரத் தாக்கூர், தேவ் சன்ஸ்கிருதி விஸ்வ வித்யாலயாவின் ப்ரோ துணைவேந்தர் டாக்டர் சின்மயி பாண்டியா, நாடி விஞ்ஞானத்தில் நிபுணரான டாக்டர் லட்சுமி நாராயணன் ஜோஷி ஆகியோர் உரையாற்றினர். நல்ல உடல்நலத்துடன், மகிழ்ச்சியுடன், அழுத்தங்கள் ஏதுமற்ற வாழ்க்கையை வாழ யோகா நமக்கு எவ்வாறு உதவுகிறது என்று அவர்கள் எடுத்துக் கூறினார்கள்.
உலகில் யோகாசன மையமாக ரிஷிகேஷ் திகழ்கிறது என்று டாக்டர் லக்ஷ்மி நாராயண் அறிமுக உரையாற்றினார். ஆயுர்வேதத்தில் பிரபலமான நாடி வைத்தியம் குறித்தும் அவர் உரையாற்றினார். சமஸ்கிருதத்தில் நாடி என்றால் குழாய் என்று பொருள். இதை சேனல் என்றும் கூறலாம் இவை சக்தி வழங்கும் சேனல்கள். இவற்றின் மூலமாகப் பிராணன் என்கிற உயிரை வழி நடத்தும் சக்தி எடுத்துச் செல்லப்படுகிறது என்று நம்பப்படுகிறது. நாடிச் சக்கரங்கள் என்று சொல்லப்படும் உடலில் உள்ள குறிப்பிட்ட புள்ளிகளில் இவை இணைகின்றன. உடலில் 72,000 நாடிகள் உள்ளன. இவற்றுள் ஏழு நாடிகள் மிகவும் முக்கியமானவை. இந்த ஏழு நாடிகளில் மூன்று நாடிகள் மிக இன்றியமையாதவை. முதுகெலும்பின் அடித்தளத்திலிருந்து தலை வரையிலும், இடா என்பது இடப்பக்கத்திலும், சுஷும்னா என்பது மையத்திலும், பிங்களா என்பது வலப்பக்கத்திலும் உள்ள மூன்று முக்கிய நாடிகளாகும். யோகாசனத்தில் இந்த நாடிகள் முக்கிய பங்காற்றுகின்றன. சத் கர்மாக்கள், முத்ரா, பிராணாயாமம் போன்றவை இந்த நாடிகளைத் திறக்கவும், அடைப்பைத் திறக்கவும் வகை செய்யும்., உடலை சரியான முறையில் வைத்திருத்தல், எல்லா சேனல்கள் வழியாகவும் உடலில் இரத்த ஓட்டத்தை முறைப்படுத்துதல் ஆகிய அனைத்தும் நாடி வைத்தியத்தால் செய்ய முடியும்.
மத்திய சுற்றுலா அமைச்சகத்தில் ‘பாருங்கள் நமது தேசத்தை’ என்ற தொடரின் அடுத்த கருத்தரங்கில் சத்குரு ஜக்கி வாசுதேவ் உடன் ஒரு உரையாடல் நடைபெறும் இதற்கான தலைப்பு “இந்தியா ஒரு கலாச்சாரப் புதையல்” 20 ஜூன் 2020 மதியம்2 மணி முதல் 3 மணி வரை நடைபெறும். மத்திய சுற்றுலா மற்றும் கலாச்சாரத்துறை அமைச்சர்  திரு பிரகலாத் சிங் பட்டேல் மற்றும் 5 நிபுணர்கள் இந்த கருத்தரங்கில் முன்னிலை வகிப்பார்கள்.
இந்தத் தொடரை வியத்தகு இந்தியா சமூக வலைதளம் முகநூல் facebook.com/incredibleindia/ யூடியூப் Youtube.com/incredibleindia ஆகியவற்றில் காணலாம்
புள்ளியியல் மற்றும் திட்ட அமலாக்கம் அமைச்சகம்
மார்ச் மாதத்துக்கான தொழில் உற்பத்தி குறியீடு மற்றும் உபயோகம்-சார்ந்த குறியீட்டின் துரித மதிப்பீடுகள் 
தொழில் உற்பத்தி குறியீட்டின் விரைவு மதிப்பீடுகள், ஆறு வாரங்கள் இடைவெளியுடன் ஒவ்வொரு மாதத்தின் 12ஆம் தேதியன்று , ஆதார முகமைகளிடம் இருந்து பெறப்பட்ட தகவல்களின் அடிப்படையில் தயாரிக்கப்பட்டு வெளியிடப்படும். தயாரிப்பு தொழிற்சாலைகள் / நிறுவனங்களிடம் இருந்து இந்த தகவல்கள் ஆதார முகமைகளுக்குக் கிடைக்கும். உலகளாவிய கோவிட்-19 பெரும்தொற்று மற்றும் அதைத் தொடர்ந்து மார்ச் 2020இல் இருந்து அமல்படுத்தப்பட்ட நாடு தழுவிய பொது முடக்க நடவடிக்கைகள் காரணமாக, தயாரிப்பு தொழிற்சாலைகளில் இருந்து வரும் தகவல் ஓட்டம் தடைப்பட்டது. இவற்றில் சில நிறுவனங்கள் தங்கள் செயல்பாடுகளை இன்னும் தொடங்காததால், பதிலளிக்கும் விகிதம் வழக்கத்தை விட குறைவாக உள்ளது. இதைத் தொடர்ந்து துரித மதிப்பீடுகள் திருத்தப்பட்டு, தொழில் உற்பத்தி குறியீட்டின் திருத்தக் கொள்கையின் படி வருங்கால வெளியீடுகளில் சேர்த்துக் கொள்ளப்படும் என எதிர்பார்க்கப்படுகிறது.
ஏப்ரல் 2020க்கான குறியீடு 12 ஜூன், 2020, வெள்ளிக்கிழமையன்று வெளியிடப்படும்.
மேலும் தகவல்களுக்கு கீழே உள்ள இணைய தொடரில் பார்க்கவும்
https://pib.gov.in/PressReleseDetail.aspx?PRID=1623300
சிறப்பு சேவைகள் மற்றும் கட்டுரைகள்
சென்னை விமான நிலையத்தில் ரூ.1.41 கோடி மதிப்புள்ள 3.222 கிலோ தங்கம் பறிமுதல்
சென்னை விமான நிலைய சுங்கத்துறையினர் நடத்திய இரு வேறு சோதனைகளில், ரூ.1.41 கோடி மதிப்புள்ள 24 காரட் தங்கம் பறிமுதல் செய்யப்பட்டுள்ளது.
29.10.2021 அன்று வந்திறங்கிய விமான எண்.6இ-66-ல் சோதனையிட்டபோது விமானத்தின் கழிவறையில் உள்ள வாட்டர்ஹிட்டரின் உட்பகுதியில் கருப்பு நிற டேப்பால் சுற்றப்பட்டு பதுக்கி வைக்கப்பட்டிருந்த ரூ.30,85,290 மதிப்புள்ள 702 கிராம் எடையுள்ள 12 தங்கக் கட்டிகள் கண்டறியப்பட்டு கைப்பற்றப்பட்டது.
இதே போன்று விமான நிலைய கழிவறையின் குப்பைக் கூடையில் கிடந்த உள்ளாடையில் பசை வடிவில் பதுக்கி வைக்கப்பட்டிருந்த 2.52 கிலோ எடையுள்ள ரூ.1.11 கோடி மதிப்புள்ள தங்கம் கைப்பற்றப்பட்டது. மொத்தத்தில் 3.222 கிலோ எடையுள்ள ரூ.1.41 கோடி மதிப்புள்ள தங்கம் கைப்பற்றப்பட்டு மேல் விசாரணை நடத்தப்பட்டு வருவதாக சென்னை சர்வதேச விமான நிலைய சுங்கத்துறை முதன்மை ஆணையர் தெரிவித்துள்ளார்.
உள்துறை அமைச்சகம்
மத்திய தொழில் பாதுகாப்புப் படையின் மிதிவண்டிப் பேரணி: புனேவின் எரவாடாவிலிருந்து கொடியசைத்துத் துவக்கம்
விடுதலையின் அம்ருத் மஹோத்ஸவத்தை முன்னிட்டு மத்திய தொழில் பாதுகாப்புப் படை, நாடு முழுவதும் பல்வேறு பகுதிகளில் 10 மிதிவண்டிப் பேரணிகளை நடத்தி வருகிறது. அனைத்துப் பேரணிகளும் அக்டோபர் 2-ஆம் தேதி, காந்தி ஜெயந்தியன்று புதுதில்லியில் உள்ள மகாத்மா காந்தியின் நினைவிடமான ராஜ்காட்டில் நிறைவடையும். நமது சுதந்திரப் போராட்ட வீரர்கள் மற்றும் இந்திய சுதந்திர போராட்டத்தில் உயிரைத் தியாகம் செய்த அதிகம் அறியப்படாத வீரர்களின் துணிச்சலான அனுபவங்களுடன் இளைஞர்களை இணைக்கும் நோக்கத்தோடு இந்தப் பேரணிகள் நடத்தப்படுகின்றன.
மிகவும் நீளமான பேரணி, புனேவின் எரவாடா சிறைச்சாலையிலிருந்து இன்று கொடியசைத்துத் துவக்கி வைக்கப்பட்டது. வகுப்புவாத விருதுக்கு எதிராக மகாத்மா காந்தி உண்ணாவிரத போராட்டம் மேற்கொண்டபோது வரலாற்று சிறப்புமிக்க பூனா ஒப்பந்தம் எரவாடா சிறைச்சாலையில் கையெழுத்தானது. கடந்த 1932ம் ஆண்டு மற்றும் 1942-ஆம் ஆண்டில் வெள்ளையனே வெளியேறு இயக்கத்தின் போது இதர போராட்ட வீரர்களுடன் மகாத்மா காந்தி இந்த சிறைச்சாலையில் அடைக்கப்பட்டார்.
புனே நாடாளுமன்ற உறுப்பினர் திரு கிரிஷ் பாபத், பிரபல ஹாக்கி வீரர் திரு தன்ராஜ் பிள்ளை, சுதந்திர போராட்ட வீரர் திரு வசந்த் பிரசாதே, மத்திய தொழில் பாதுகாப்பு படையின் கூடுதல் தலைமை இயக்குநர் திரு அனில் குமார், திரு கே என் திரிபாதி மற்றும் பலர் இன்றைய நிகழ்ச்சியில் கலந்துகொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1751960
எரிசக்தி அமைச்சகம்
ஆர்இசியின் துணை நிறுவனமான ஆர்இசிபிடிசிஎல், KPS1 டிரான்ஸ்மிஷன் நிறுவனத்தை மேகா இன்ஜினியரிங் & இன்ஃப்ராஸ்ட்ரக்சர்ஸ் நிறுவனத்திடம் ஒப்படைத்துள்ளது
மத்திய மின்சார அமைச்சகத்தின் கீழ் இயங்கும், மகாரத்னா பொதுத்துறை நிறுவனமான ஆர்இசி-யின் ஆர்இசி பவர் டெவலப்மென்ட் அண்ட் கன்சல்டன்சி லிமிடெட்  டிரான்ஸ்மிஷன் திட்டத்தின் கட்டுமானத்திற்காக உருவாக்கப்பட்ட சிறப்பு நோக்க நிறுவனமான கேபிஎஸ்1 டிரான்ஸ்மிஷன் நிறுவனத்தை மேகா என்சீனியரிங் & இன்பராஸ்ட்ரக்சர் நிறுவனத்திடம் நேற்று ஒப்படைத்தது. இந்த நிறுவனம் கையளிக்கப்பட்டதன் மூலம், ரூ.70, 974 கோடிமதிப்பிலான 52 டிரான்ஸ்மிஷன் திட்டங்களை, ஆர்இசிபிடிசிஎல் வெற்றிகரமாக ஒப்படைத்தது.
ஆர்இசிபிடிசிஎல்- இன் தலைமை செயல் அதிகாரி திரு ராகுல் திவேதி, மேகா இன்ஜினியரிங் & இன்ஃப்ராஸ்ட்ரக்சர்ஸ் லிமிடெட் துணைத் தலைவர் திரு பிரவின் ஷரத் தீக்ஷித்திடம் எஸ்பிவியை ஒப்படைத்தார்.
மேகா இன்ஜினியரிங் & இன்ஃப்ராஸ்ட்ரக்சர்ஸ் லிமிடெட். இந்திய அரசின் மின்சார அமைச்சகத்தின் மாநிலங்களுக்கு இடையேயான பரிமாற்றத் திட்டத்தின் வெற்றிகரமான ஏலதாரர் ஆகும்.
இந்த வேலையில் 765 கி.வா இரட்டை மின்சுற்று லைன் மற்றும் கவ்தா PS1 இன் விரிவாக்கம் ஆகியவை அடங்கும். இத்திட்டத்தை 21 மாதங்களில் செயல்படுத்த இலக்கு நிர்ணயிக்கப்பட்டுள்ளது.
பெண்கள் மற்றும் குழந்தை நலன் அமைச்சகம்
குழந்தைகள் இடையே ஊட்டச்சத்து குறைபாடு விவரம்: மாநிலங்களவையில் தகவல்
மாநிலங்களவையில் கேள்வி ஒன்றுக்கு, மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி. ஸ்மிருதி இராணி அளித்த பதிலில் கூறியதாவது:
ஐந்து வயதுக்கு உட்பட்ட எடை குறைவான, உட்டச்சத்து குறைபாடு உடைய குழந்தைகளின் எண்ணிக்கை விவரங்கள் மத்திய சுகாதாரத்துறை அமைச்சகம் நடத்தும் தேசிய குடும்ப சுகாதார கணக்கெடுப்பில் இருந்து பெறப்படுகிறது. சமீபத்திய தகவல்படி, ஐந்து வயதுக்கு உட்பட்ட குழந்தைகளின் ஊட்டசத்து அளவு கடந்த 2015-16ம் ஆண்டு தரவுகளுடன் ஒப்பிடுகையில் மேம்பட்டுள்ளது. குழந்தைகளின் வளர்ச்சி குறைபாடு 38.4 சதவீதத்திலிருந்து 35.5 சதவீதமாக குறைந்துள்ளது. நோய் பாதிப்பு 21 சதவீதத்திலிருந்து 19.3 சதவீதமாகவும், எடை குறைவு 35.8 சதவீதத்திலிருந்து 32.1 சதவீதமாக குறைந்துள்ளது.
நாட்டில் உள்ள குழந்தைகள் இடையே நிலவும் ஊட்டச்சத்து குறைபாடு, நோய் பாதிப்பு, எடை குறைவு குறித்த மாநிலம் வாரியான விவரங்கள் இணைப்பில் விரிவாக கொடுக்கப்பட்டுள்ளன.
ஐந்தாவது தேசிய குடும்ப சுகாதார கணக்கெடுப்பின் சமீபத்திய அறிக்கைப்படி, தமிழகத்தில் 5 வயதுக்கு உட்பட்ட குழந்தைகளில், வளர்ச்சி குறைபாடு 25 சதவீதமாகவும், நோய் பாதிப்பு 14.6 சதவீதமாகவும், எடை குறைவு 22 சதவீதமாகவும் உள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1806601
பொருளாதார விவகாரங்களுக்கான மத்திய அமைச்சரவைக் குழு
2019 பருவத்திற்கான கொப்பரைத் தேங்காய் குறைந்தபட்ச ஆதரவு விலையை குவிண்டாலுக்கு ரூ.2,000-க்கும் அதிகமாக உயர்த்துவதற்கு மத்திய அமைச்சரவை ஒப்புதல்
2019 பருவத்திற்கான அரவை கொப்பரை தேங்காயின் குறைந்தபட்ச ஆதரவு விலையை குவிண்டாலுக்கு ரூ. 9,521-ஆகவும், முழு கொப்பரை தேங்காய் குறைந்தபட்ச ஆதரவு விலையை ரூ. 9,920-ஆகவும் உயர்த்துவதற்கு பிரதமர் திரு. நரேந்திர மோடி தலைமையிலான பொருளாதார விவகாரங்களுக்கான மத்திய அமைச்சரவைக் குழு இன்று ஒப்புதல் அளித்துள்ளது.
இந்த குறைந்தபட்ச ஆதரவு விலைகள் விவசாயிகளுக்கு சரியான விலை வழங்கப்படுவதை உறுதி செய்யும் என்று எதிர்பார்க்கப்படுகிறது. தென்னைப் பயிரிடுதலில் முதலீட்டை அதிகரிக்கவும், அதனால் அதன் உற்பத்தியையும், உற்பத்தித் திறனையும் அதிகரிக்கவும் வகை செய்யப்பட்டுள்ளது.
அமைச்சரவையின் ஒப்புதல் வேளாண் செலவுகள் மற்றும் விலைகள் ஆணையத்தின் பரிந்துரைகள் அடிப்படையில் வழங்கப்பட்டுள்ளது.
தென்னை வளர்ப்பு மாநிலங்களில் இந்தக் குறைந்தபட்ச ஆதரவு விலை நடவடிக்கைகளை தேசிய வேளாண் கூட்டுறவு விற்பனை இணையமும், தேசிய கூட்டுறவு நுகர்வோர் இணையமும் தொடர்ந்து செயல்படுத்தி வரும்.
எஃகுத்துறை அமைச்சகம்
‘தற்சார்புடன் கூடிய நேர்மை’ கண்காணிப்பு விழிப்புணர்வு வாரம்-2021-ஐ என்எம்டிசி கொண்டாடுகிறது
நாட்டின் 75-வது ஆண்டு சுதந்திரத்தை விடுதலையின் அம்ரித் மகோத்சவமாக இந்தியா கொண்டாடி வரும் வேளையில், எஃகு அமைச்சகத்தின் கீழ் இயங்கும் தேசிய கனிம வளர்ச்சி நிறுவனம்  கண்காணிப்பு விழிப்புணர்வு வாரத்தை முன்னிட்டு இந்தியா@75-ஐ நினைவுகூரும் வகையில் பல்வேறு நடவடிக்கைகள், போட்டிகள் மற்றும் நிகழ்ச்சிகளை ஏற்பாடு செய்து வருகிறது.
என்எம்டிசி ஊழியர்களுக்கான வினாடி வினா போட்டி மற்றும் பல்வேறு நிகழ்ச்சிகளுடன் நேற்றைய நிகழ்வுகள் தொடங்கின: வாசகம் எழுதுதல், சொற்பொழிவு, கட்டுரை எழுதுதல், சிறந்த வீட்டு பராமரிப்பு நடவடிக்கைகள் ஆகியவை இந்த வாரத்தில் திட்டமிடப்பட்டுள்ளன.
மத்திய கண்காணிப்பு ஆணையத்தின் அறிவுறுத்தலின் படி "சுதந்திர இந்தியா @75: தற்சார்புடன் கூடிய நேர்மை" என்ற தலைப்பில் 26.10.2021 முதல் 01.11.2021 வரை விஜிலென்ஸ் விழிப்புணர்வு வாரம்-2021-ஐ என்எம்டிசி கடைப்பிடிக்கிறது.
இதன் தொடக்க விழா ஒருமைப்பாடு உறுதிமொழியை பணியாளர்கள் ஏற்றுக் கொண்டதன் மூலம் தொடங்கியது.
என்எம்டிசி தலைவர் மற்றும் நிர்வாக இயக்குநர் திரு சுமித் தேப், ஐதராபாத்தில் உள்ள அதன் தலைமை அலுவலகத்தில் ஊழியர்களை
உறுதிமொழியை ஏற்க செய்தார்.
திரு அமிதவா முகர்ஜி, இயக்குநர்  மாண்புமிகு குடியரசு தலைவரின் செய்தியை வாசித்தார். திரு சோம்நாத் நந்தி, இயக்குநர்  மாண்புமிகு குடியரசு துணைத்தலைவரின் செய்தியை வாசித்தார்; மாண்புமிகு பிரதமரின் செய்தியை இயக்குநர்  திரு டி கே மொஹந்தியும், மத்திய கண்காணிப்பு ஆணையரின் செய்தியை செயல் இயக்குநர்  திரு பி சாஹூவும் வாசித்தனர். உறுதிமொழி ஏற்பு நிகழ்ச்சியை என்எம்டிசி லிமிடெட்டின் கண்காணிப்பு துறை ஏற்பாடு செய்திருந்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766851
நிதி அமைச்சகம்
அரசு பங்குகளின் ஏல விற்பனைக்கான பற்றிய அறிவிப்பு
அரசு பங்குகளை ஏல நடவடிக்கையின் மூலம் விற்பது குறித்த அறிவிப்பை இந்திய அரசு வெளியிட்டுள்ளது.
அதன் படி,  '4.48 சதவீத அரசு பங்கு, 2023' ரூ 6,000 கோடிக்கு விலை அடிப்படையிலான ஏலத்தின் மூலம் விற்கப்படும் .
 'இந்திய அரசின் சுழற்சி விகித பங்குகள், 2033' ரூ 2,000 கோடிக்கு விலை அடிப்படையிலான ஏலத்தின் மூலம் விற்கப்படும்.
 '6.22 சதவீத அரசு பங்கு, 2035' ரூ 9,000 கோடிக்கு விலை அடிப்படையிலான ஏலத்தின் மூலம் விற்கப்படும்.
மும்பை கோட்டையில் உள்ள இந்திய ரிசர்வ் வங்கியின் அலுவலகத்தில் 2020 நவம்பர் 20  அன்று இந்த ஏலங்கள் நடத்தப்படும். அன்றே முடிவுகள் அறிவிக்கப்படும். ஏலத்தில் வெற்றி பெற்றவர்கள் நவம்பர் 23  அன்று பணம் செலுத்த வேண்டும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1673271
-----
(Visitor Counter : 151
ரசாயனம் மற்றும் உரங்கள் அமைச்சகம்
மக்கள் மருந்தகங்களின் மூலம் விற்பனை செய்வதற்காக 8 நோய் எதிர்ப்பு சக்திப் பொருட்களை திரு சதானந்த கவுடா அறிமுகப்படுத்தினார்
பிரதமரின் இந்திய மக்கள் மருந்தக திட்டத்தின் கீழ் மக்கள் மருந்தகங்களின் மூலம் விற்பனை செய்வதற்காக 8 நோய் எதிர்ப்பு சக்திப் பொருட்களை மத்திய ரசாயனம் மற்றும் உரங்கள் அமைச்சர் திரு சதானந்த கவுடா இன்று அறிமுகப்படுத்தினார்.
நிகழ்ச்சியில் பேசிய திரு கவுடா, கொவிட்-19 பெருந்தொற்றின் காரணமாக, இன்று அறிமுகப்படுத்தப்பட்டுள்ள சத்து பொருட்கள் முக்கியத்துவம் பெறுவதாகக் குறிப்பிட்டார். இந்த பொருட்கள் மக்களின் நோய் எதிர்ப்பு சக்தியை அதிகரிக்கும் என்று அவர் கூறினார்.
தரத்தில் சிறந்த இந்தப் பொருட்கள், சந்தை விலையுடன் ஒப்பிடும் போது 26 சதவீதம் விலை குறைவாகக் கிடைக்கும் என்று அமைச்சர் தெரிவித்தார். மக்கள் மருந்தகங்களின் வலுவான வலைப்பின்னலின் மூலம் இந்தப் பொருட்கள் மக்களை பெரிய அளவில் சென்றடைந்து அவர்களுக்கு பலனளிக்கும் என்று அவர் மேலும் கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651037
நிலக்கரி அமைச்சகம்
நிலக்கரி நிறுவனங்களின் சுற்றுச்சூழல் பூங்காக்கள் மற்றும் சுற்றுச்சூழல் பராமரிப்பு மேம்பாட்டிற்கு பிரதமர் பாராட்டு
நிலக்கரி அமைச்சகம் நிலக்கரி பொதுத்துறை நிறுவனங்களுடன் தொடர்ந்து ஒருங்கிணைத்து, நிலக்கரி அகற்றப்படாத நிலம், குப்பைக் கிடங்குகள் மற்றும் நிலக்கரி இல்லாத நிலங்களில் பெரிய அளவில் தோட்டங்களை அமைப்பதை ஊக்குவித்து வருகிறது. சமீபத்திய மதிப்பீட்டின்படி, நடப்பு நிதியாண்டில், நிலக்கரி நிறுவனங்கள், 2,338 ஹெக்டேர் பரப்பளவிலான நிலத்தில், 43 லட்சம் மரக்கன்றுகளை நட்டுள்ளன. கடந்த ஐந்து ஆண்டுகளில் மொத்தம் 10,000 ஹெக்டேர் பரப்பில் 2.24 கோடி மரக்கன்றுகள் நடவு செய்யப்பட்டுள்ளன.
சுற்றுச்சூழலுக்கு உகந்த வகையில் நிலக்கரியை வெளியேற்றுவதற்காக அர்ப்பணிக்கப்பட்ட சத்தீஸ்கர் கிழக்கு ரயில் வழித்தடத்தை திறந்து வைத்த பிரதமர் திரு. நரேந்த மோடி, "சுற்றுச்சூழல் பூங்காக்களை" உருவாக்குவதன் மூலம் அழிக்கப்பட்ட நிலத்தை மீட்டெடுப்பதற்கான நிலக்கரி நிறுவனங்களின் முயற்சிகளைப் பாராட்டினார்.
கிடைக்கக்கூடிய நிலங்களை உயிர்ப்பு தன்மையை மீட்டமைப்பதற்கான தெளிவான திட்டமிடல் மற்றும் வரையறையுடன் கூடிய முயற்சிகளை நிலக்கரி நிறுவனங்கள் மேற்கொண்டு வருகின்றன. சுற்றுச்சூழல், வனம் மற்றும் பருவநிலை மாற்ற அமைச்சகம் இத்தகைய தோட்டங்களை "ஈடுசெய்யும் காடு வளர்ப்பு" தேவைக்காக கணக்கிடுவதை ஊக்குவித்துள்ளது.
அதன்படி, அனைத்து நிலக்கரி நிறுவனங்களும் "அங்கீகாரம் பெற்ற ஈடுசெய்யும் காடு வளர்ப்பு பகுதி" என்று அறிவிக்கை வெளியிடப்பட்ட சுமார் 2800 ஹெக்டேர் நிலத்தை மேம்படுத்த அந்தந்த மாநில வனத்துறைக்கு முன்மொழிவுகளை சமர்ப்பித்துள்ளன. நிலக்கரி உற்பத்தி செய்யும் பகுதிகளில் நியாயமான மாற்றத்தை உறுதி செய்வதற்காக சுற்றுச்சூழல் நிலையான நடவடிக்கைகளுக்கு நிலக்கரி அமைச்சகம் அதிக முன்னுரிமை அளித்துள்ளது.
பிரதமர் அலுவலகம்
புதிய எய்ம்ஸின் தாக்கம் குறித்து பிரதமர் கருத்து
மேற்கு வங்க எய்ம்ஸை மேற்கோள் காட்டி, மத்திய இணை அமைச்சர் திரு.நிசித் பிரமானிக் வெளியிட்ட ட்விட்டர் பதிவை பிரதமர் திரு.நரேந்திர மோடி பகிர்ந்துள்ளார். இந்தப் பதிவு இந்தியா முழுவதும் எய்ம்ஸ் மருத்துவமனைகள் அதிகரித்து வருவதால் ஏற்படும் நன்மைகளை எடுத்துக்காட்டுகிறது.
இது குறித்து பிரதமர் மோடி வெளியிட்டுள்ள ட்விட்டர் பதிவில், " இந்தியா முழுவதும் எய்ம்ஸ் மருத்துவமனைகள் அதிகரித்து வருவதால் ஏற்படும் நன்மைகளுக்கு மேற்கு வங்க எய்ம்ஸ் ஒரு உதாரணமாகும். எங்கள் அரசு மருத்துவக் கல்லூரிகளின் எண்ணிக்கையை அதிகப்படுத்துவதோடு, உள்ளூர் மொழிகளில் மருத்துவம் படிக்கப்படுவதை உறுதி செய்கிறது. இது மக்களுக்கு உதவியாக உள்ளது" எனக் குறிப்பிட்டுள்ளார்.
நிதி அமைச்சகம்
ரயில்வேக்கு முன்னெப்போதும் இல்லாத அளவுக்கு அதிகமாக ரூ.2.40 லட்சம் கோடி மூலதன ஒதுக்கீடு
உள்கட்டமைப்பு, உற்பத்தி திறன் ஆகியவற்றில் முதலீடுகள் வளர்ச்சி மற்றும் வேலைவாய்ப்பில் பெரிய தாக்கத்தை ஏற்படுத்துகின்றன. பெருந்தொற்று குறைந்தற்கு பின்னர், தனியார் முதலீடுகள் மீண்டும் அதிகரித்து வருகின்றன. இன்று நாடாளுமன்றத்தில் மத்திய நிதி அமைச்சர் திருமதி நிர்மலா சீதாராமன் தாக்கல் செய்த 2023-24 மத்திய பட்ஜெட் உரையில் இது குறிப்பிடப்பட்டுள்ளது.
ரயில்வே துறைக்கு ரூ.2.40 லட்சம் கோடி மூலதனம் ஒதுக்கப்பட்டுள்ளது. இதுவரை இல்லாத அளவுக்கு அதிகமானதாகும். மேலும் 2013-14ல் மேற்கொள்ளப்பட்ட செலவீனத்தை விட 9 மடங்கு இது அதிகமாகும்.
துறைமுகங்கள், நிலக்கரி, எஃகு, உரம் மற்றும் உணவு தானியங்கள் துறைகளுக்கான கடைசி மைல் இணைப்புக்கான நூறு முக்கியமான போக்குவரத்து உள்கட்டமைப்பு திட்டங்கள் அடையாளம் காணப்பட்டுள்ளன. தனியார் துறையில் ரூ.15,000 கோடி உட்பட ரூ.75,000 கோடி முதலீட்டுடன் இதற்கு முன்னுரிமை அளிக்கப்படும். பிராந்திய விமான இணைப்பை மேம்படுத்த ஐம்பது கூடுதல் விமான நிலையங்கள், ஹெலிபோர்ட்கள், நீர் ஏரோட்ரோம்கள் மற்றும் முன்கூட்டியே தரையிறங்கும் மைதானங்கள் புதுப்பிக்கப்படும் என்று நிதி அமைச்சர் மேலும் கூறினார்.
ஒருங்கிணைந்த இணக்கமான முதன்மை உள்கட்டமைப்பு பட்டியலை மதிப்பாய்வு செய்ய நிபுணர் குழு அமைக்கப்படும். அமிர்த காலத்திற்கு ஏற்ற வகையில், நிதியுதவி கட்டமைப்பை குழு பரிந்துரைக்கும்.
------
(PKV/AG/RR
(Visitor Counter : 114